מוות נוזלי

Liquid Death (מוות נוזלי) היא חברה למכירת מים בפחית שהוקמה על ידי מייק ססאריו. המוטו של החברה הוא "murder your thirst" (רצח את הצמא שלך).<ref></ref> המשקה נמכר בפחיות של 500 מ"ל. החל משנת 2023, המים של החברה נארזים בפחיות על ידי Wilderness Asset Holdings LLC בווירג'יניה, ארצות הברית. המשקה החל להימכר לצרכנים באתר האינטרנט של החברה בינואר 2019. היצרן שלו הוא חברת Supplying Demand, Inc.

== המוצר והיסטוריית החברה ==
המים נמכרים בפחיות של 500 מ"ל מסוג "tallboy". המים של המוצר הגיעו במקור מהאלפים האוסטריים,<ref></ref> שם הם גם נארזו בפחיות<ref></ref> על ידי חברת המשקאות האוסטרית Starzinger בעיר פרנקנמרקט שבאוסטריה.<ref></ref><ref></ref> בשנת 2020, המותג הציג גרסה של מים מוגזים.<ref></ref> נכון להיום, היצרן של המוצר הוא Supplying Demand, Inc.<ref></ref> בנוסף למים המבעבעים המקוריים, החברה ייצרה ארבעה משקאות מוגזים בטעמים, כולל "מנגו מסור-שרשרת", "ליים חתוך", "מלון מרושע" ו"תות קבור בחיים" (Berry It Alive).<ref></ref> נכון ל-2023, המים של המותג מגיעים ממחוז בלנד בווירג'יניה.

מייק ססאריו, יליד דלאוור, מעצב גרפי במקצועו קיבל השראה ליצירת המותג לאחר שצפה בפסטיבל ואנס וארפד טור בשנת 2009, בו המשתתפים בהופעות שתו מים שמילאו לתוך פחיות ריקות של משקה האנרגיה מונסטר. ססאריו סיפר שהוא תהה מדוע אף אחד לא שיווק מים בצורה דומה לאופן בו משווק משקה האנרגיה מונסטר.<ref></ref>

החברה נוצרה על ידי ססאריו ושלושה שותפים נוספים, אחד מהם ברמן והשני אמן. לפני שססאריו ושותפיו בחרו בשם Liquid Death, הם חשבו על שמות שונים לחברה, ובהם "Southern Thunder". ססאריו הגיש בקשה לסימן מסחרי עבור המונח "liquid death" למשרד הפטנטים והסימנים המסחריים של ארצות הברית ב-6 ביולי 2017.<ref> Note: Perform a "Basic Word Search" for the term "Liquid Death", and select serial number "87518674" from the results.</ref> הוא הפיק פרסומת וידאו כדי לאמוד את התעניינות השוק במוצר, שזכתה לשלושה מיליון צפיות לפני שהמוצר היה זמין לרכישה. בתוך כמה חודשים מיציאת הפרסומת לחברה היו למעלה מ-100,000 "לייקים" בפייסבוק, יותר ממותגים מתחרים וותיקים כמו Aquafina.

בשנת 2019, ססאריו הצהיר כי החברה מתכננת להתרחב לברים, מכוני קעקועים ומספרות בלוס אנג'לס ובפילדלפיה.<ref name="TC1" /> ססאריו הצהיר כי המותג שווק בתחילה לחברי תת-תרבות ה-"straight edge" ומעריצים של מוזיקת הבי מטאל ופאנק רוק.<ref name="BusinessInsider" /> המשקה החל להימכר לצרכנים באתר האינטרנט שלו בינואר 2019.<ref name="TC1"></ref> החברה גייסה 1.6 דולר מיליון דולר בסבב סיד בהובלת Science Inc בשנת 2019,<ref name="BusinessInsider"></ref> 9 מיליון דולר בסבב A בפברואר 2020,<ref></ref> ו-23 מיליון דולר בסבב B בספטמבר 2020.<ref></ref>

בפברואר 2020, המותג התרחב והחל להיות משווק ברשת הול פודס מרקט בארצות הברית,<ref name="LA_Business_Journal"></ref> שם לפי מגזין איטר (Eater) הוא הפך ל"מותג המים הנמכר ביותר על המדפים שלו". באוגוסט 2020, המותג התרחב למאתיים חנויות סבן אילבן בלוס אנג'לס וסן דייגו. במאי 2021 גייסה החברה 15 מיליון דולר נוספים בסבב C שהושלם עם לייב ניישן אנטרטיינמנט, שהצהירה שהם ימכרו את המשקה באופן בלעדי באירועים ובמקומות שלהן לתקופה מסוימת.<ref></ref> החל מדצמבר 2021, המשקה נמכר ברשתות סופרמרקטים גדולות כמו חנויות Publix ו- Sprouts.<ref></ref> בינואר 2022 גייסה החברה 75 מיליון דולר בסבב C. החברה קיבלה אז הערכת שווי של 525 מיליון דולר.<ref name="LD525"></ref>

ססאריו הצהיר כי הכנסות החברה עלו ל-45 דולר מיליון ב-2021, עם הכנסה צפויה של 130 דולר מיליון ב-2022. באוקטובר 2022 גייסה החברה סבב בהובלת Science בשווי של 70 מיליון דולר לפי הערכת שווי של 700 מיליון דולר.<ref name="Axios_skeptical"></ref>

==קישורים חיצוניים==

==הערות שוליים==

קטגוריה:מים מינרליים
קטגוריה:יצרני משקאות